**K i v o n a t**

**Dombrád Város Önkormányzata Képviselő-testületének 2023. június hó 26-án megtartott rendkívüli nyilvános ülésének jegyzőkönyvéből**

**--------------------------------------------------------------------------------------------------------**

**Dombrád Város Önkormányzata**

**Képviselő-testületének**

**100/2023.(VI.26.) önkormányzati határozata**

**„Civil szervezetek 2023. évi működési támogatása” című pályázat kiírásáról**

**A Képviselő-testület**

1. az önkormányzat által nyújtott támogatások és az államháztartáson kívüli forrás átvételének szabályairól szóló 9/2020.(VI.29.) önkormányzati rendelet alapján a „Civil szervezetek 2023. évi működési támogatása” című pályázati kiírást az 1. melléklet szerinti tartalommal elfogadja.

**Felelős:** Harsányi László polgármester **Határidő:** 2023. június 30.

Harsányi László s.k. Dr. Nagy Dóra s.k.

polgármester jegyző

D o m b r á d, 2023. június 26.

A kivonat hiteléül:

Ignéczi Zsuzsanna Judit

hatósági ügyintéző

*1. melléklet a 100/2023.(VI.26.) önkormányzati határozathoz*

Dombrád Város Önkormányzatának Képviselő-testülete az önkormányzat által nyújtott támogatások és az államháztartáson kívüli forrás átvételének szabályairól szóló 9/2020. (VI.29.) önkormányzati rendelete (a továbbiakban: Rendelet) alapján

**pályázatot hirdet:**

**1. A pályázat címe és célja**

A pályázat címe: „Civil szervezetek 2023. évi működési támogatása”.

A pályázat célja:

A pályázat keretében az alábbi meghatározott működési célokra igényelhető támogatás:

* banki szolgáltatások díja;
* könyvelési díj;
* irodaszer-beszerzés;
* nyomtatvány-beszerzés;
* közjegyzői díj;
* ügyvédi díj;
* pályázatkezelési rendszer használati díja;
* munka-és védőruha beszerzése;
* alapszabályban meghatározott alaptevékenységgel összefüggő informatikai szolgáltatások díja, informatikai eszközök és egyéb tárgyi eszközök beszerzése, meglévő eszközök javítása, karbantartása illetve felülvizsgálati díja.

A támogatással az önkormányzat elismerését és megbecsülését nyilvánítja ki azon civil szervezetek felé, akik a helyi közéletben aktívan részt vállalnak, és ennek megfelelően végzik tevékenységüket, valamint célja az önkormányzattal való partneri kapcsolat előmozdítása és a helyi szervezet közéletre gyakorolt hatásának növelése.

**2. Támogató megnevezése**

Dombrád Város Önkormányzata (székhely: 4492 Dombrád, Szabadság tér 2.)

**3. A pályázat benyújtására jogosultak meghatározása**

Pályázat benyújtására jogosult a Dombrád Város közigazgatási területén működő, ott székhellyel rendelkező **az államháztartás körébe nem tartozó jogi személyek és jogi személyiséggel nem rendelkező szervezetek** (együtt: Támogatást kérő).

Támogatásban részesülhet az a Támogatást kérő:

1. amely az Önkormányzathoz támogatás iránti írásbeli kérelmet nyújtott be,
2. amely a korábban kapott támogatással határidőre, hitelesített bizonylatokkal elszámolt,
3. amelynek a helyi és állami adóhatósággal szemben lejárt tartozása nincs, és
4. amelynek az Önkormányzat, az Önkormányzat költségvetési szervei, valamint gazdasági társaságai felé nincs lejárt határidejű tartozása.

**4. A pályázat tartalmi és formai követelményei**

A támogatás iránti kérelmet a Rendelet 1. melléklete szerinti kérelem nyomtatványon kell benyújtani.

A kérelemhez csatolni kell:

1. a Rendelet 2. mellékleteszerinti nyilatkozatot a közpénzekből nyújtott támogatások átláthatóságáról szóló 2007. évi CLXXXI. törvény (továbbiakban: Knyt.) 6. § (1) bekezdés eszerinti összeférhetetlenség, illetve ugyanezen törvény 8. § (1) bekezdése szerinti érintettség fennállásáról vagy hiányáról,
2. a Rendelet 3. melléklete szerinti Közzétételi kérelmet a Knyt. 8.§ (1) bekezdése szerinti érintettségről.

**5. A költségvetési támogatásból elszámolható és el nem számolható költségek köre**

 A támogatásból a támogatási iránti kérelmen szereplő költségek számolhatók el.

**6. A finanszírozás módja**

Az elnyert támogatási összeg előfinanszírozásban, a támogatási szerződés megkötését követő 30 napon belül kerül a kedvezményezett részére átutalásra. A támogatás vissza nem térítendő támogatás.

**7. A pályázat benyújtásának határideje, helye és módja**

A pályázatokat a megadott feltételeknek megfelelően egy eredeti példányban postai úton tértivevényes küldeményként Dombrád Város Önkormányzata Képviselő-testületének címezve Dombrád Város Önkormányzat címére történő megküldésével (4492 Dombrád, Szabadság tér 2.) vagy a lezárt borítékban, Dombrád Város Önkormányzata Képviselő-testületének címezve Dombrád Város Önkormányzat székhelyén (4492 Dombrád, Szabadság tér 2.) személyesen **2023. július 31.** napjáig kell benyújtani. A borítékon feltüntetni szükséges a pályázati felhívás címét, a pályázó nevét, levelezési címét.A határidőn túl beérkezett pályázatok – a határidő túllépése való tekintettel – elutasításra kerülnek.

**8. A pályázattal kapcsolatos hiánypótlás lehetősége és feltételei**

A pályázat hiányossága esetén a Támogatást kérő felhívást kap a hiánypótlásra 8 napos határidő kitűzésével. Amennyiben a hiánypótlási felhívásnak határidőben nem tesz eleget, a pályázat elutasításra kerül.

**9. A pályázatok elbírálásának határideje, a pályázat eredményéről történő értesítés módja és határideje**

A pályázatokat a Képviselő-testület bírálja el a pályázat benyújtási határidejének lejártától számított 45 napon belül. A döntésről a Polgármester a pályázót 8 munkanapon belül írásban értesíti.